Knysna vul poste wat lank vakant was | Netwerk24
Deur Jackie Kruger 12 September 2018 05:32
Drie direkteursposte, waarvan twee langer as ’n jaar vakant was, is deur die Knysna-munisipaliteit gevul.
Volgens die Knysna-munisipaliteit was die pos van direkteur van korporatiewe dienste sedert 31 Januarie 2017 vakant. Pumla Makoma is van 1 September in die pos aangestel.
Pumla Makoma. Foto: Verskaf
Ook die pos van direkteur van gemeenskapsdienste was sedert 31 Augustus 2017 vakant. Gary Boshoff, voorheen in dieselfde pos by die Drakenstein-munisipaliteit, is in die pos aangestel en Pravir Hariparsad is die nuwe direkteur van tegniese dienste. Die pos was sedert 31 Mei vakant.
Hariparsad se langtermyn-doelwitte sluit in universele toegang tot basiese water, sanitasie en elektrisiteit.
Hy was voorheen hoofbestuurder van tegniese dienste by die uMshwathi-munisipaliteit in KwaZulu-Natal.
Hy sal sektorplanne vir water, elektrisiteit, behuising, afval en vervoer in Knysna hersien en aanbevelings doen.
Boshoff sê onder meer grond vir stortingsterreine en begraafplase moet aandag kry. Hy wil ook Knysna se reaksie op rampsituasies verbeter deur groter kapasiteit en hulpbronne.
Makoma, voorheen direkteur van korporatiewe dienste by die Emalahleni-munisipaliteit in die Oos-Kaap, sê sy wil onder meer ’n kultuur van aanspreeklikheid op alle vlakke van die munisipaliteit aanmoedig.
Meer oor: Knysna-Munisipaliteit | Gary Boshoff
Knysna gesels met Wesgro oor toerisme
DA skop Knysna se 1ste burger ook uit
Nigerië: Verkiesing uitgestel, beroep op kalmte
Werker van Sanparke en 3 ander vas in wildtuin